**Ponedeljek, 20.4.2020**

Uspelo se nam je prebiti skozi prvi mesec dela na daljavo. Upam, da vam ni bilo pretežko in ste sproti sledili navodilom ter predelali celotno snov.



*Katarina nam je poslala en lep primerek pravilnih 6-kotnikov iz narave. Ali vsi veste, kaj je to?*

Pohvaliti moram tudi vse tiste, ki mi pošiljate rešene izzive (Jakob, Matija, Zala). Kar tako naprej.

Preden nadaljujemo vas prosim, da mi izpolnite anketo. Želela bi vašo povratno informacijo o tem, kako ste se spopadali z matematiko v zadnjem mesecu in kaj bi si želeli spremeniti v prihodnje (če bomo še dolgo delali na daljavo): <https://forms.gle/gu4zQvWMfyGw78ZMA>

Hvala.

Zdaj pa se lotimo dela:

V zvezek napišite naslov OBSEG IN PLOŠČINA VEČKOTNIKA

Spomnimo se kaj je obseg in kaj ploščina (začetek šolskega leta).

Iz DZ na str. 43 si prepišite definiciji (v okvirčku) v zvezek in poiščite formule, ki ste si jih na začetku leta izpisali v matematično mapo (»plonkič«). Zdaj jih bomo zopet potrebovali.   
V primeru, da jih ne najdeš, reši nalogo na povezavi <https://eucbeniki.sio.si/mat8/824/index.html> (rešuj toliko časa, da se pojavi ) in si formule za posamezna like prepiši v zvezek.   
  
V DZ na str.44 reši **nalogi 1** (s pomočjo štetja) in **2** (s pomočjo formul za posamezne like izračunaj ploščino – lik razdeli na pravokotnike, trikotnike,…, vsakemu posebej izračunaj ploščino in ploščine seštej).

Pomoč vam je na razpolago na naslovu: [maja.radosek@guest.arnes.si](mailto:maja.radosek@guest.arnes.si)